Piero Biggio

**Piero Biggio** (1937–2007) var katolsk erkebiskop og apostolisk nuntius.

## Liv og virke
### Bakgrunn
Piero Biggio nedstammet fra ligurere som på 1700-tallet hadde slått seg til på øya Tabarka tett på den nordafrikanske tunisiske kyst, men så senere i århundret fikk slå seg til på den til da ubefolkede øya *Sant'Antioco* foran Sardinias sørvestkyst. Han begynte på gutteseminar i Cuglieri i ung alder og studerte ferdig ved *Pontificio Seminario Regionale Sardo*.

### Prest
Den 5. august 1962 ble han presteviet for bispedømmet Iglesias på Sardinia, og tok deretter doktorgrad i kirkerett og sivilrett. Etter srudiene ved Det pavelige diplomatakademi gikk han i 1970 inn i Den hellige stols diplomatiske korps, og ble stasjonert ved de apostoliske nuntiaturer i Panama, Chile, Zambia, Sveits og Australia. 

Han var så stasjonssjef med tittel *[[Charge d'Affaires]]* i Taipei ved det apostoliske nuntiatur til Republikken Kina (Taiwan) fra 1986 til 1988.

### Titulærerkebiskop, apostolisk nuntius til Bangladesh
10. desember 1988 ble han utnevnt til pro-nuntius til Bangladesh og titularerkebiskop av Otriculum. Bispevielsen ble foretatt av kardinal Agostino Casaroli den 25. desember 1989. Medkonsekrerende var biskop Giovanni Cogoni av Iglesias og Paul Shan Kuo-hsi S.J. av Hwalien i Republikken Kina (Taiwan).

### Nuntius til Chile
23. april 1992 ble han utnevnt til apostolisk nuntius til Chile.
### Nuntius til Finland, Island, Danmark, Sverige og Norge
og 27. februar 1999 ble han overflyttet til nuntiaturet i Norden, som da lå i Vedbæk nær København. 

En apostolisk nuntius har normalt en sentral rolle ved bispeutnevnelser; deres anbefalinger tillegges vekt, skjønt ikke nødvendigvis avgjørende, verken formelt eller reelt. Under erkebiskop Biggios tid i de nordiske land ble det foretatt kun én disposisjon om ledelsesnivået i de syv bispedømmene/prelaturene: I november 2000 ble den polske dehonianer Józef Wróbel utnevnt til biskop av Helsinki. I forhold til Norge var han ikke deltagende, men tilkoblet, i forbindelse en kanonisk visitas til Oslo katolske bispedømme fra Vatikanet tidlig i 2004. 

Erkebiskop Piero Biggio gikk av på grunn av sykdom den 16. oktober 2004 i en alder av 67 år, etter å ha vært permittert siden påsken samme år. De siste årene av sitt liv bodde han i *Domus Sanctae Marthae* i Vatikanet.

Erkebiskop Biggio døde i sin fødeby Calasetta den 19. april 2007 etter et langt sykeleie, og ble begravet der. I Peterskirken i Roma ble det lest requiemmesse for ham ved *Altare della Cattedra* den 18. mai, kardinal Tarcisio Bertone holdt prekenen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967 
* Erkebiskop *Piero Biggio* (1937-2007) *1989

## Referanser


## Eksterne lenker
* Biografi på katolsk.no
* Suksesjonslinje på catholic-hierarchy.org